પોરબંદરના ગોસાબારાથી મોકર સુધીના ૧૦ કિ.મી. ના વેટલેન્ડ તરીકે ઓળખાત જળપ્લાવિત વિસ્તારમાં હજારો દેશી–વિદેશી પક્ષીઓ ઉતર્યા છે અને તેને નિહાળવા દેશ–વિદેશના પ્રવાસીઓ ઉમટી પડે છે. પરંતુ ૧૦ કિ.મી. નો આ રસ્તો અત્યતં ભંગાર હોવાથી તેનું તાત્કાલીક સમારકામ કરાવવું જરૂરી બની ગયું છે. ગોસાબારામાં અંદાજે ૧૨૫ જાતની પ્રજાતિઓ જોવા મળે છે, અને અંદાજે ૨ લાખ પક્ષીઓ શિયાળા દરમિયાન મુલાકાત લે છે. ગોસાબારા વેટલેન્ડમાં આવતાં એન્ડેર્જડ ગ્લોબલ બર્ડ વ્હાઈટ આઈ પોર્આડ મોટી સંખ્ામાં આ વેટલેન્ડમાં આવે છે. પોરબંદર નજીકનાં ગોસાબારામાં મોટી સંખ્યામાં પક્ષીઓનો કલબલાટ સાંભળવા મળે છે તે બાયોડાયવર્સીસ વેટલેન્ડ ખાતે પહોંચવા માટેનો હાઈવે સુધીનો રસ્તો બરાબર છે, પરંતુ ગોસાબારાથી મોકરસાગર તરફનો ૧૦ કિલોમીટર સુધીનો બન્ને બાજુ જળપ્લાવિત વિસ્તાર આવેલા છે તેની મધ્યેથી પસાર થતો રસ્તો ભારે ભંગાર હાલતમાં છે. અહીં આવતા પ્રવાસીઓ જણાવી રહ્યા છે કે, ધૂળીયા માર્ગ ઉપરથી પસાર થવામાં ભારે મુશ્કેલી વેઠવી પડે છે. વળી વાહન નીકળે ત્યારે ધૂળ ઉડવાથી પક્ષીઓને પણ ભારે નુકસાન થાય છે. એટલું જ નહીં, પરંતુ અમુક જગ્યાએ ઉંડા ખાડા દોઢ થી બે ફટ પહોળાઈવાળા હોવાને કારણે તેમાંથી વાહનો નીકળે ત્યારે ફસાઈ જવાના બનાવો પણ બને છે. માટે તંત્રએ અહીં વ્યવસ્થિત સમારકામ કરાવવું જોઈએ તે પ્રકારની માંગણી પ્રવાસીઓ દ્રારા કરવામાં આવી છે.